rejauldu/bengali-wikipedia huggingface dataset:
মার্কিন নৌবাহিনী ()  হচ্ছে মার্কিন যুক্তরাষ্ট্রের সশস্ত্র বাহিনীর একটি শাখা, যা নৌ-যুদ্ধের জন্য বিশেষভাবে গঠন করা হয়েছে। এটি যুক্তরাষ্ট্রের সাতটি সামরিক পরিষেবার একটি। আগস্ট, ২০১০ পর্যন্ত প্রাপ্ত পরিসংখ্যান অনুযায়ী এই বাহিনীর মোট কর্মরত সদস্য সংখ্যা ৩,৩০,৭২৯ জন। এছাড়াও এই বাহিনীর আরও ১,০২,৯২৩ জন সংরক্ষিত সদস্য রয়েছে। বর্তমানে এই বাহিনী সর্বমোট ২৮৯টি জাহাজ এবং ৩,৭০০টিরও বেশি যুদ্ধবিমান ও হেলিকপ্টার পরিচালনা করছে। মার্কিন নৌবাহিনী বিশ্বের সর্ববৃহৎ নৌবাহিনী। টন এককে এর যুদ্ধজাহাজগুলোর সর্বমোট ধারণক্ষমতা, পরবর্তী ১৩ টি দেশের নৌবাহিনীর সর্বমোট ধারণক্ষমতার চেয়েও বেশি। বিশ্বের সর্ববৃহৎ বিমানবাহী নৌবহর এই বাহিনী পরিচালনা করে। বর্তমানে এই বহরে মোট ১১টি বিমানবাহী রণতরী রয়েছে। এছাড়াও আরও একটি রণতরী নির্মীয়মাণ।  মার্কিন যুক্তরাষ্ট্রের স্বাধীনতা যুদ্ধের সময় গঠিত কন্টিনেন্টাল নেভি থেকে এই বাহিনীর উৎপত্তি। ১৭৭৫ সালের ১৩ অক্টোবর এই বাহিনী গঠন করা হয়। প্রথমে সেনাবাহিনীর সাথে একত্রিতভাবে শুরু হলেও স্বাধীনতা যুদ্ধ চলাকালেই এটি সম্পূর্ণ পৃথক একটি বাহিনী হিসেবে আত্মপ্রকাশ করে। মার্কিন যুক্তরাষ্ট্রের সংবিধান অনুসারে মার্কিন যুক্তরাষ্ট্রের কংগ্রেস এই বাহিনী নিয়ন্ত্রণ করে।  একুশ শতকে এসে মার্কিন নৌবাহিনী, মার্কিন পররাষ্ট্র এবং প্রতিরক্ষা নীতির প্রয়োগ ও প্রভাব সম্প্রসারণে অন্যতম ভূমিকা পালন করে চলেছে। বিশ্বের বিভিন্ন স্থানে এই বাহিনী বড় ধরনের সৈন্য ও রসদ নিয়ে অবস্থান করছে, যার মধ্যে আছে পূর্ব এশিয়া, ভূমধ্যসাগর ও মধ্যপ্রাচ্যের বিভিন্ন এলাকা। এটি মূলত একটি সামুদ্রিক নৌবাহিনী, যা শান্তিপূর্ণ সময়ে বিশ্বের উপকূলীয় অঞ্চলগুলোতে প্রদক্ষিণ করে। এছাড়াও কোনো আঞ্চলিক দুর্যোগ বা সঙ্কটাপন্ন অবস্থা মোকাবেলায়ও এই নৌবাহিনী সহায়তা প্রদান করে থাকে।  প্রশাসনিকভাবে ডিপার্টমেন্ট অফ দ্য নেভি বা মার্কিন নৌঅধিদপ্তর এই বাহিনী পরিচালনা করে। সেক্রেটারি অফ দ্য নেভি হচ্ছেন এই অধিদপ্তরের প্রধান। ডিপার্টমেন্ট অফ দ্য নেভি নিজেও ডিপার্টমেন্ট অফ ডিফেন্স বা প্রতিরক্ষা অধিদপ্তরের একটি শাখা। এটির প্রধান হচ্ছে সেক্রেটারি অফ ডিফেন্স বা প্রতিরক্ষা সচিব। ঐতিহ্যগতভাবে এই বাহিনীতে নিযুক্ত কর্মকর্তাদের সর্বোচ্চ পদবী হচ্ছে চিফ অফ নেভাল অপারেশন্স বা নৌপ্রধান। অ্যাডমিরাল গ্যারি রুগহেড হচ্ছেন বর্তমান নৌপ্রধান। এই বাহিনী থেকে বর্তমানে সর্বোচ্চ পদবীযুক্ত কর্মকর্তা  হচ্ছেন অ্যাডমিরাল মাইকেল মুলেন। যদিও বর্তমানে তিনি মার্কিন নৌবাহিনীতে নন, বরং মার্কিন যুক্তরাষ্ট্রের সর্বোচ্চ সামরিক পদ, চেয়ারম্যান অফ দ্য জয়েন্ট চিফস অফ স্টাফ হিসেবে কর্মরত। আরো দেখুন ওয়েভস - দ্বিতীয় বিশ্বযুদ্ধ চলাকালে মার্কিন নৌবাহিনীর নারী শাখা মার্কিন নৌবাহিনীতে নারী  তথ্যসূত্র    Globalsecurity.org, United States Navy section  Naval Open Source Intelligence (NOSI), nosi.org  United States Navy Official Website, navy.mil  U.S. Navy in WW II, microworks.net  Howarth, Steven. To Shining Sea: A history of the United States Navy 1776-1991. New York: Random House, 1991.   Love, Robert W. Jr. History of the U.S. Navy Volume One: 1775-1941. Harrisburg: Stackpole Books, 1992.    বহিঃসংযোগ                বিষয়শ্রেণী:মার্কিন নৌবাহিনী বিষয়শ্রেণী:মার্কিন যুক্তরাষ্ট্রের সামরিক বাহিনী বিষয়শ্রেণী:মার্কিন যুক্তরাষ্ট্রের নৌবাহিনী বিষয়শ্রেণী:দেশ অনুযায়ী নৌবাহিনী
প্রমীলা গুপ্ত ( ১৯১২- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।  পরিবার প্রমীলা গুপ্ত ১৯১২ সালে লাকসামে জন্মগ্রহণ করেন। কিন্তু পিতৃভূমি ছিল ঢাকার বিক্রমপুরের মধ্যপাড়া গ্রামে। তার পিতার নাম কুমুদিনী গুপ্ত ও মাতার নাম কাদম্বিনী দেবী। তার মাসতুতো বোন সুশীলা দাশগুপ্ত।  রাজনৈতিক জীবন ঢাকা ইডেন হাইস্কুল ও কলেজে পড়াশুনা করেন এবং ১৯২৯ সালে ম্যাট্রিক পাশ করেন। কলিকাতায় এসে স্কটিশ চার্চ কলেজে তৃতীয় বার্ষিক শ্রেণীতে পড়বার সময় গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। জয়শ্রী নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রূপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে মুক্তি পান।  তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:ঢাকার বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:কুমিল্লা জেলার ব্যক্তি
১ নং লেবুতলা  ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন। লেবুতলা গ্রামের নামানুসারে এই ইউনিয়নের নামকরণ করা হয়েছে। এই ইউনিয়নে মোট নারী পুরুষ মিলে ১৪,৪৯৭ জন ভোটার রয়েছেন। ইউনিয়নটি ১৯৬৭ সালে প্রতিষ্ঠিত হয়। এই ইউনিয়নে মোট ১৮টি গ্রাম এবং মোটখানা ৪,১৪১ টি।  অবস্থান ও সীমানা  উত্তর দিকে ব্রহ্মপুত্র নদ, দক্ষিণে চন্দনবাড়ি ইউ.পি, পূর্বে চালাকচর ইউ.পি, পশ্চিম দিকে ব্রহ্মপুত্র নদ ও বারিষাব ইউনিয়ন অবস্থিত।  ইতিহাস লেবুতলা ইউনিয়নের প্রথম চেয়ারম্যান জনাব শামসুদ্দিন ভূইয়া।  কৃষি জমি   আবাদী জমির পরিমাণ: কৃষি ১৩.৬১ একর। অনাবাদী জমির পরিমাণ: অকৃষি ৫.৮১ একর।   যোগাযোগ  নরসিংদী জেলা শহর হইতে বাস ও সিএনজি যোগে প্রায় ৩৩ কিলোমিটার। মনোহরদী উপজেলা হইতে ৭ কিলোমিটার রাস্তা। ইউ.পির আয়তনে পাকা রাস্তা ৮৫% কাঁচা রাস্তা ১৫%।  দর্শনীয় স্থান  নরেন্দ্রপুর পুরাতন বাবুর বাড়ি।  প্রশাসনিক অঞ্চল গ্রাম ভিত্তিক লোক সংখ্যা :- গ্রাম  আয়তনলোক সংখ্যাওয়ার্ড নংনরেন্দ্রপুর ৫২৪৪ জনদিঘীরপাড়১০১৪ জনধরাবান্দা১৭২২ জনশরীফপুর২০২২ জনউত্তর শরীফপুর৯৩০ জন  ঝালপাড়া৭৬২ জনরায়েরপাড়া২৪৮১ জন গাংকুল কান্দী ৩৮৬১ জন চরহাজী খা ১০০২ জন লেবুতলা৫৬০১ জন তারাকান্দী ৫৪৩৬  জন গজারিয়া ৭৩৫  জনচর গজারিয়া৫১০  জননেয়াকান্দী ২৪৫৪  জন শেখেরগাও   ১৮৭৮  জন চকতাতারদী ৩৫৫৮  জন তাতারদী২৬৫২  জন দাইড়ের পাড় ১৬২৯ জন   শিক্ষা প্রতিষ্ঠান  প্রাথমিক শিক্ষা প্রতিষ্ঠান   ১. এল.কে.ইউনিয়ন সরকারি প্রাথমিক বিদ্যালয়  ২. ধরাবান্দা সরকারি প্রাথমিক বিদ্যালয়  ৩. চক তাতারদি সরকারি প্রাথমিক বিদ্যালয়  ৪. নোয়াকান্দি সরকারি প্রাথমিক বিদ্যালয়  ৫. দাইড়ের পাড় সরকারি প্রাথমিক বিদ্যালয়  ৬. চকতাতারদী বালিকা সরকারি প্রাথমিক বিদ্যালয়  ৭. লেবুতলা সরকারি প্রাথমিক বিদ্যালয়  ৮. তারাকান্দি সরকারি প্রাথমিক বিদ্যালয়  ৯. গাংকুলকান্দি সরকারি প্রাথমিক বিদ্যালয়  কিন্টারগার্ডেন ১.মেধাবিকাশ কিন্টারগার্ডেন  মাধ্যমিক বিদ্যালয়   ১. লেবুতলা উচ্চ বিদ্যালয় ২. তারাকান্দি উচ্চ বিদ্যালয় ৩. নোয়াকান্দি উচ্চ বিদ্যালয়  মাদ্রাসা  ১. ধরাবান্দা ফাজিল মাদ্রাসা (১১২৬৩০) ২. শেখেরগাঁও জে. ইউ. ফাজিল মাদ্রাসা (১১২৬৩২) ৩. চকতাতারদী মৃর্ধাবাড়ী বালিকা আলিম মাদ্রাসা (১১২৬৪৬) ৪. তারাকান্দি টি.কিউ.এ.এইচ. বালিকা দাখিল মাদ্রাসা (১১২৬৩৮)   স্বাস্থ্য সেবা কেন্দ্র সমূহ:  লেবুতলা ইউনিয়নে ৩ টি কমিউনিটি ক্লিনিক রয়েছে। ১.লেবুতলা কমিউনিটি ক্লিনিক ২.চকতাতারদী কমিউনিটি ক্লিনিক ৩.ধরাবান্দা কমিউনিটি ক্লিনিক  নদনদী এই ইউনিয়নে ব্রহ্মপুত্র নদী রয়েছে। ব্রহ্মপুত্র-নদী -যা নরদিংদী কিশোরগঞ্জ জেলাকে পৃথক করেছে।    ব্রহ্মপুত্র-নদী যা নরসিংদী ও গাজীপুর জেলাকে পৃথক করেছে।   বর্তমান পরিষদ   বর্তমান চেয়ারম্যান: জাকির হোসেন আকন্দ বর্তমান ইউপি সচিব:  ক্রমিক  নং শিরোনামপদবিওয়ার্ড নং  তথ্যসূত্র  বিষয়শ্রেণী:মনোহরদী উপজেলার ইউনিয়ন
অ্যালউইন জোন্স (জন্ম ২৮ ফেব্রুয়ারি ১৯৮৫) একজন অস্ট্রেলীয় ত্রৈধ লম্ফবিদ।  জোন্স অস্ট্রেলিয়ায় জন্মগ্রহণ করেন।Sydney Track Classic তিনি ভিক্টোরিয়া বিশ্ববিদ্যালয়ে পড়েন।Athletes / JONES Alwyn  তিনি ২০০৪ বিশ্ব জুনিয়র চ্যাম্পিয়নশিপে পঞ্চম স্থান অধিকার করেন, ২০০৬ কমনওয়েলথ গেমসে ব্রোঞ্জ পদক জিতেছিলেন এবং ২০০৬ বিশ্বকাপে অষ্টম স্থান অর্জন করেন। জোন্সও নয়বারের জাতীয় চ্যাম্পিয়ন।  তার ব্যক্তিগত সেরা হল ১৬.৮৩ মিটার, যা তিনি ব্রিসবেনে ২০০৯ অস্ট্রেলিয়ান চ্যাম্পিয়নশিপ জেতার সময় করেছিলেন।   তথ্যসূত্র   বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে ব্রোঞ্জপদক বিজয়ী অস্ট্রেলীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:অস্ট্রেলিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:অস্ট্রেলীয় পুরুষ ত্রৈধ লম্ফবিদ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
আনন্দপুর হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত একটি গ্রাম। আনন্দপুর বাঁকুড়া তথা পশ্চিমবঙ্গের সবচেয়ে ছোটো গ্রামগুলির অন্যতম।   জনপরিসংখ্যান  ২০১১ সালের জনগণনা অনুসারে, আনন্দপুর গ্রামের মোট জনসংখ্যা ৪২। এর মধ্যে ২২ জন পুরুষ এবং ২০ জন নারী। (For villages, select "rural" radio button, then select state, district and sub-district. A drop down list of villages well appear. Select the village.)   তথ্যসূত্র    বহিঃসংযোগ   বিষয়শ্রেণী:বাঁকুড়া জেলার গ্রাম
থাম্ব|ডাবল পেনিট্রেশন করার জন্য নেওয়া একটি অবস্থান।  দ্বৈত অনুপ্রবেশ বা ডাবল পেনিট্রেশন (সংক্ষেপে ডিপি) হলো এমন একটি যৌন প্রবেশক্রিয়া যেখানে একজন নারীর যোনী ও পায়ুপথে একইসাথে দুটি শিশ্ন বা বস্তু প্রবেশ করানো হয়। এক্ষেত্রে একটি শিশ্ন বা বস্তু যোনীপথে এবং অপর একটি শিশ্ন বা বস্তু পায়ুপথে প্রবেশ করানো হয়। প্রবেশকৃত শিশ্নটি কোনো পুরুষের অথবা কৃত্রিম শিশ্ন আবার অন্য কোনো বস্তুও হতে পারে।   চর্চা  ডাবল পেনিট্রেশন বলতে একজন মহিলার যোনীতে ও পায়ুতে একই সময়ে শিশ্ন প্রবেশ করানোকে বুঝায়। পর্নোগ্রাফিতে এটি প্রায়ই চর্চা করতে দেখা যায়। আবার ডাবল পেনিট্রেশন বলতে একটি যোনী বা একটি পায়ুপথে একসাথে দুটি শিশ্ন প্রবেশ করানোকেও বুঝানো হয়। এটাকে যথাক্রমে ডাবল ভ্যাজাইনাল পেনিট্রেশন এবং ডাবল অ্যানাল পেনিট্রেশন বলা হয়।  শিশ্ন ছাড়াও শরীরের অন্যান্য অঙ্গ (হাত, আঙুল) অথবা যৌন খেলনা ব্যবহার করেও ডাবল পেনিট্রেশন করা যায়।   ইতিহাস  থাম্ব|কামসূত্র গ্রন্থের একটি চিত্র যেখানে ডাবল পেনিট্রেশন করা হচ্ছে।  অনেক রোমান পর্নোগ্রাফিক বিষয়বস্তুতে ডাবল পেনিট্রেশনের উল্লেখ রয়েছে। কামসূত্র গ্রন্থেও এর উল্লেখ করা হয়েছে। চলচ্চিত্র জগতে লাসে ব্রাউন পরিচালিত ১৯৭০ সালের চলচ্চিত্র ডেলফিয়া দ্য গ্রিক চলচ্চিত্রে প্রথম ডাবল পেনিট্রেশন চিত্রায়িত করা হয়।  নারীবাদী বার্নাডেট বার্টন মনে করেন ডাবল পেনিট্রেশন একপ্রকার সমকামী কার্য কারণ এখানে দুজন পুরুষের শিশ্ন পরস্পরের স্পর্শ করে বা নিকটে অবস্থান করে।  পর্নোগ্রাফিক অভিনেতা জেমস ডিন মনে করেন ডাবল পেনিট্রেশন সমকামীতা নয়। উভকামী লেখক জাকারি জেন মনে করেন ডাবল পেনিট্রেশন সাধারণভাবে উভকামীতা নয়। তবে যৌনকর্মে অংশগ্রহণকারীগণ চাইলে উভকামে লিপ্ত হতে পারেন।   স্পিট-রোস্ট   স্পিট-রোস্ট হলো ডাবল পেনিট্রেশনের একটি রূপ যেখানে একজন পুরুষ একজন মহিলার যোনী বা পায়ুতে শিশ্ন প্রবেশ করায় এবং অপর একজন পুরুষ ঐ মহিলার মুখে একই সময়ে শিশ্ন প্রবেশ করিয়ে যৌনমিলন করতে থাকে। স্পিট রোস্ট যৌনকর্মে ডগি স্টাইল ও ফেলাশিও একসাথে করা হয়ে থাকে। পর্নোগ্রাফিতে প্রায়ই এটি করতে দেখা যায়।   আরও দেখুন   উভকামী পর্নোগ্রাফি  দলগত যৌনকর্ম  ত্রয়ী (যৌনক্রিয়া)   তথ্যসূত্র    বহিঃসংযোগ   বিষয়শ্রেণী:যৌনক্রিয়া বিষয়শ্রেণী:যৌনাসন বিষয়শ্রেণী:দলগত যৌনকর্ম বিষয়শ্রেণী:পর্নোগ্রাফি পরিভাষা
সালমা ভালগারমা হায়েক জিমেনেস (; জন্ম: ২ সেপ্টেম্বর, ১৯৬৬) একজন মেক্সিকান এবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী সালমা হায়েক নামেই সমধিক পরিচিত। বেশ কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য।  হায়েকের সবচেয়ে আলোচিত কাজ হল ফ্রিদা চলচ্চিত্রে মেক্সিকীয় চিত্রশিল্পী ফ্রিদা কাহলোর ভূমিকায় অভিনয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনিই প্রথম মেক্সিকীয় যিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। নির্বাক চলচ্চিত্র অভিনেত্রী দোলোরেস দেল রিও-এর পর তিনি হলিউডের অন্যতম উল্লেখযোগ্য মেক্সিকীয় ব্যক্তিত্ব। ফার্নাদা মন্টিনিগ্রোর পর তিনি দ্বিতীয় লাতিন আমেরিকান অভিনেত্রী (তৃতীয় জন ছিলেন কাতালিনা সানদিনো মোরিনো) যিনি সেরা অভিনেত্রী বিভাগে অস্কারের জন্য মনোনীত হয়েছিলেন।  তিনি ২০০৪ সালের দ্য মালদোনাদো মিরাকল অনুষ্ঠানের জন্য শিশুতোষ/কিশোর/পারিবারিক বিশেষ অনুষ্ঠান পরিচালনা বিভাগে ডেটাইম এমি পুরস্কার অর্জন করেন এবং ২০০৭ সালে এবিসি চ্যানেলের হাস্যরসাত্মক নাট্যধর্মী আগলি বেটি ধারাবাহিকে অতিথি চরিত্রে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। এছাড়া তিনি ২০০৯ থেকে ২০১৩ সাল পর্যন্ত এনবিসি চ্যানেলের হাস্যরসাত্মক ধারাবাহিক থার্টি রক-এ অতিথি চরিত্রে অভিনয় করেন।  জুলাই ২০০৭-এ হলিউডের লাতিন সম্প্রদায়ের মধ্যে “লাতিনো পাওয়ার ফিফটি” (Latino Power 50), অর্থাৎ “পঞ্চাশ লাতিনো ক্ষমতাধর” ব্যক্তিত্বের ওপর দ্য হলিউড রিপোর্টার পত্রিকা প্রথমবারের মতো একটি জরিপ পরিচালনা করে; জরিপে সালমা হায়েকের অবস্থান ছিলো চতুর্থ। ঐ মাসেই অনুষ্ঠিত আরেকটি জরিপে পুরুষ ও নারী মিলিয়ে ৩,০০০ তারকাব্যক্তিত্বের মধ্যে পরিচালিত এক জরিপে হায়েক “সবচেয়ে যৌন আবেদনময়ী তারকা” নির্বাচিত হন। এই ৬৫% অ্যামেরিকান সালমাকে বর্ণনা করতে “Sexy” (যৌনআবেদনময়ী) শব্দটি ব্যবহার করেন। ২০০৮-এর ডিসেম্বরে এন্টারটেইনমেন্ট উইকলি “টেলিভিশনের ২৫ ব্যক্তিত্বসম্পন্ন শিল্পী” তালিকায় হায়েকের অবস্থান ১৭তম বলে ঘোষণা করে।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:নারী চলচ্চিত্র পরিচালক বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মেক্সিকান চলচ্চিত্র অভিনেত্রী বিষয়শ্রেণী:মার্কিন চলচ্চিত্র পরিচালক বিষয়শ্রেণী:মেক্সিকীয় চলচ্চিত্র পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:বেলি নৃত্যশিল্পী বিষয়শ্রেণী:স্পেনীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:লেবানীয় বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:মার্কিন স্বাস্থ্যকর্মী বিষয়শ্রেণী:ব্যবসায় মার্কিন নারী বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:মার্কিন যুক্তরাষ্ট্রে মেক্সিকান অভিবাসী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:লেজিওঁ দনরের নাইট
পোগো হলো ওয়ার্নার ব্রস. ডিসকভারি মালিকানাধীন একটি ভারতীয় স্যাটেলাইট এবং উপগ্রহ টেলিভিশন চ্যানেল। এটি ওয়ার্নারমিডিয়ার একটি ইউনিট যা প্রাথমিকভাবে অ্যানিমেটেড এবং কিছু সরাসরি অনুষ্ঠান প্রচার করেছিল। এটির প্রধান কার্যালয় ভারতের মহারাষ্ট্রে মুম্বইয়ে অবস্থিত।  থাইল্যান্ডে পোগো পারিবারিক চ্যানেল ১৩-এ দুই ঘণ্টা পারিবারিক অনুষ্ঠানের জন্য বরাদ্দ হিসেবে উপলব্ধ ছিল। এটি কার্টুন নেটওয়ার্কের সাথে একই মালিকানার অধীনস্থ চ্যানেল। পোগোর লক্ষ্য ভারতের দশটি শহর জুড়ে ১ মিলিয়ন শিশুদের বিনোদন দেওয়া।  অনুষ্ঠানমালা বর্তমান অনুষ্ঠান  অ্যান্ডি পার্কি  ছোটা ভীম  গ্রিজি অ্যান্ড দ্য লেমিংস  কালারি কিডস মাইটি রাজু  মিস্টার বিন: দি অ্যানিমেটেড সিরিজ  অডবডস পিঙ্গু ইন দ্য সিটি  সুপার ভীম  টিক টাক টেল  মিস্টার বিন  তথ্যসূত্র   বহিঃসংযোগ     বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের শিশুতোষ টেলিভিশন চ্যানেল বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:কার্টুন নেটওয়ার্ক বিষয়শ্রেণী:বুমার‍্যাং (টিভি নেটওয়ার্ক) বিষয়শ্রেণী:ভারতীয় অ্যানিমেশন বিষয়শ্রেণী:২০০৪-এ মহারাষ্ট্রে প্রতিষ্ঠিত বিষয়শ্রেণী:ওয়ার্নার ব্রাদার্স ডিসকভারি নেটওয়ার্ক
জেনিফার লুইস জেনি গান, এমবিই (; জন্ম: ৯ মে, ১৯৮৬) নটিংহামে জন্মগ্রহণকারী প্রথিতযশা ইংরেজ প্রমিলা আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। নটিংহ্যামশায়ার ও পশ্চিম অস্ট্রেলিয়ারও প্রতিনিধিত্ব করেছেন। এছাড়াও, র‌্যানসাম এন্ড মার্লস সিসির পক্ষেও খেলছেন। দলে তিনি মূলতঃ অল-রাউন্ডার। মিডিয়াম পেস বোলিংয়ের পাশাপাশি নিচেরসারিতে ব্যাটিং করে থাকেন জেনি গান। নটিংহাম ফরেস্টের সাবেক খেলোয়াড় ব্রায়ান গান তার বাবা।   খেলোয়াড়ী জীবন  ২০০৪ সালে ১৭ বছর বয়সে স্কারবোরায় নিউজিল্যান্ডের বিপক্ষে তার টেস্ট অভিষেক ঘটে। সিডনিতে অনুষ্ঠিত ২০০৯ সালের মহিলা ক্রিকেট বিশ্বকাপের চূড়ান্ত খেলায় আঘাতের কারণে খেলতে পারেননি। কিন্তু লর্ডসে টুয়েন্টি২০ বিশ্ব চ্যাম্পিয়নশীপের চূড়ান্ত খেলায় নিউজিল্যান্ড দলকে পরাজিতকালীন তিনি ক্রিজে অবস্থান করছিলেন। ২০১৩ ও ২০১৩-১৪ মৌসুমের মহিলাদের অ্যাশেজ সিরিজে ইংল্যান্ড দলের সহঅধিনায়কের দায়িত্ব পালন করেন। ঐ সিরিজগুলোয় তার দল অস্ট্রেলিয়াকে পরাজিত করেছিল।  আসন্ন ক্রিকেট বিশ্বকাপকে ঘিরে ২২ মে, ২০১৭ তারিখে হিদার নাইটের অধিনায়কত্বে ইংল্যান্ডদলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।  এপ্রিল ২০১৪ সালে ঘোষিত ইসিবির কেন্দ্রীয় চুক্তির আওতায় ১৮জন মহিলা খেলোয়াড়ের অন্যতম মনোনীত হন তিনি। ২০১৬ সালে মহিলাদের কাউন্টি চ্যাম্পিয়নশীপে ওয়ারউইকশায়ারের পক্ষে খেলার জন্য চুক্তিবদ্ধ হন।England all-rounder moves to Edgbaston from Nottinghamshire   সম্মাননা  ২০১৪ সালের জন্মদিনের সম্মাননায় ক্রিকেটে অসামান্য অবদান রাখার প্রেক্ষিতে ব্রিটিশ এম্পায়ার অর্ডার এমবিই উপাধীতে ভূষিত হন।Daily Telegraph, page S28, 14 June 2014.   তথ্যসূত্র    আরও দেখুন   হলি কলভিন  অ্যানিয়া শ্রাবসোল  ২০০৯ আইসিসি মহিলা বিশ্ব টুয়েন্টি২০  ২০১৬ আইসিসি মহিলা বিশ্ব টুয়েন্টি২০ দলসমূহ   বহিঃসংযোগ     বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ইংরেজ নারী ক্রিকেটার বিষয়শ্রেণী:ইংল্যান্ডের নারী টেস্ট ক্রিকেটার বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার বিষয়শ্রেণী:ইংল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ইয়র্কশায়ার ডায়মন্ডসের ক্রিকেটার বিষয়শ্রেণী:ইয়র্কশায়ারের নারী ক্রিকেটার বিষয়শ্রেণী:ওয়ারউইকশায়ারের নারী ক্রিকেটার বিষয়শ্রেণী:ওয়েস্টার্ন ফিওরির ক্রিকেটার বিষয়শ্রেণী:নটিংহ্যামশায়ারের নারী ক্রিকেটার বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:সাউথ অস্ট্রেলিয়ান স্কর্পিয়ন্সের ক্রিকেটার বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার
মার্তণ্ড সূর্য মন্দির হল অষ্টম শতাব্দীর একটি হিন্দু মন্দির, যা কার্কোটা রাজবংশের ললিতাদিত্য মুক্তপিদের কর্তৃক নির্মিত হয়েছিল। মন্দিরটি ভারতের জম্মু ও কাশ্মীরের কাশ্মীর উপত্যকার অনন্তনাগ শহরের কাছে অবস্থিত। এটি হিন্দু ধর্মের প্রধান সৌর দেবতা সূর্যকে উৎসর্গ করা হয়েছিল; সূর্যকে সংস্কৃত-ভাষার প্রতিশব্দ হল মার্তণ্ড দ্বারাও পরিচিত। সিকান্দার শাহ মিরি মন্দিরটি ধ্বংস করেছিলেন।   ইতিহাস   প্রতিষ্ঠা  কলহানের মতে, মার্তাণ্ড সূর্য মন্দিরটি খ্রিস্টীয় অষ্টম শতাব্দীতে ললিতাদিত্য মুক্তপিদ দ্বারা চালু করা হয়েছিল।   ধ্বংস জোনারাজা (১৪৩০) ও হাসান আলীর মতে, সুফি প্রচারক মীর মুহম্মদ হামাদানির পরামর্শে সমাজকে ইসলামীকরণের উদ্যোগে সিকান্দার শাহ মিরি (১৩৮৯-১৪১৩) মন্দিরটি ধ্বংস করেছিলেন।[a] ইতিহাসবিদ জোনারাজা, মন্দির ধ্বংসের জন্য তার প্রধান-পরামর্শ নব্য ধর্মান্তরিত একজন ব্রাহ্মণ সুহাভট্টের উপর দোষ চাপিয়েছিলেন। মনে করা হয় যে সুহাভট্ট স্থানীয় হিন্দুদের জন্য তীব্র নিপীড়নের রাজত্ব শুরু করেছিলেন। অপরদিকে আলী বিশেষভাবে ধ্বংসের কারণগুলিকে সিকান্দারের নিজস্ব ধর্ম বিশ্বাস হিসাবে চিহ্নিত করেছিলেন।   স্থাপত্য  মার্তাণ্ড মন্দিরটি একটি মালভূমির উপরে তৈরি করা হয়েছিল, যেখান থেকে সমগ্র কাশ্মীর উপত্যকাকে দেখা যায়। ধ্বংসাবশেষ এবং সম্পর্কিত প্রত্নতাত্ত্বিক অনুসন্ধান থেকে বলা যেতে পারে এটি কাশ্মীরি স্থাপত্যের একটি চমৎকার নমুনা, যা গান্ধার, গুপ্ত ও চৈনিক স্থাপত্যের রূপকে মিশ্রিত করেছিল।  তথ্যসূত্র  বিষয়শ্রেণী:৮ম শতাব্দীর হিন্দু মন্দির বিষয়শ্রেণী:জম্মু ও কাশ্মীরের হিন্দু মন্দির বিষয়শ্রেণী:ধ্বংসপ্রাপ্ত মন্দির বিষয়শ্রেণী:জম্মু ও কাশ্মীরের প্রত্নতাত্ত্বিক স্থান বিষয়শ্রেণী:সূর্য মন্দির বিষয়শ্রেণী:অনন্তনাগ জেলা
পরিণীতা শরৎচন্দ্র চট্টোপাধ্যায় রচিত বাংলা উপন্যাস। বইটি ১৯১৪ সালে প্রকাশিত হয়। বিংশ শতাব্দীর প্রথম সময়ের ভারতের কলকাতার পটভূমিতে উপন্যাসটি রচিত হয়। এর গল্প অবলম্বনে হিন্দি, বাংলা, তামিল ভাষায় চলচ্চিত্র নির্মিত হয়েছে।  চরিত্র ললিতার পরিবার  ললিতা - উপন্যাসটির কেন্দ্রীয় নারী চরিত্র।  গুরুচরণ - ললিতার মামা। একটি ব্যাংকের কেরানী ও পাঁচ কন্যার জনক।  আন্নাকালী/কালী - গুরুচরণের ১০ বছর বয়সী কন্যা এবং ললিতার মামাতো বোন ও খেলার সাথী।  ললিতার মামী - উপন্যাসের ছোট চরিত্র, তার নাম উল্লেখ হয় নি।  শেখর রায়ের পরিবার  শেখর রায় - রায় পরিবারের ছোট সন্তান।  নবীন রায় - শেখরের পিতা, একজন ধনী ব্যবসায়ী।  ভুবনেশ্বরী - শেখরের মা।  অবিনাশ - শেখরের বড় ভাই। তিনি একজন উকিল ও বিবাহিত।  চারুর পরিবার  চারুবালা/চারু - ললিতার প্রতিবেশী ও খেলার সাথী।  মনোরমা - চারুর মা ও গিরীনের বোন।  গিরীন - মনোরমার ভাই, বিশ্ববিদ্যালয় পড়ুয়া যে বহু বছর বাইরে ছিল।  ভাষান্তর  ২০০৫: ইংরেজি অনুবাদ (পেঙ্গুইন ভারত), অনুবাদক মালবিকা চৌধুরী, ভূমিকা লিখেছেন স্বাগত গাঙ্গুলী।Ganguly, Swagato. "Introduction." In Sharat Chandra Chattopadhyay's Parineeta. Translated from Bengali into English by Malobika Chaudhuri. New Delhi: Penguin Books, 2005.  ১৯৩৭: গুজরাতি অনুবাদ।  ১৯৩৪: মারাঠি অনুবাদ।  চলচ্চিত্ররূপ  পরিণীতা (১৯৪২-এর চলচ্চিত্র) - পশুপতি চট্টোপাধ্যায় পরিচালিত ভারতীয় হিন্দি ভাষার চলচ্চিত্র।  পরিণীতা (১৯৫৩-এর চলচ্চিত্র) - বিমল রায় পরিচালিত ভারতীয় হিন্দি ভাষার চলচ্চিত্র।  পরিণীতা (১৯৬৯-এর চলচ্চিত্র) - অজয় কর পরিচালিত ভারতীয় বাংলা ভাষার চলচ্চিত্র।  পরিণীতা (১৯৮৬-এর চলচ্চিত্র) - আলমগীর কবির পরিচালিত বাংলাদেশী বাংলা ভাষার চলচ্চিত্র।  পরিণীতা (২০০৫-এর চলচ্চিত্র) - প্রদীপ সরকার পরিচালিত ভারতীয় হিন্দি ভাষার চলচ্চিত্র।  আরও দেখুন  দেবদাস  বিরাজবৌ  তথ্যসূত্র  বহিঃসংযোগ  গুগলবুকস-এ পরিণীতা  রকমারি.কম-এ পরিণীতা  বিষয়শ্রেণী:১৯১৪-এর উপন্যাস বিষয়শ্রেণী:শরৎচন্দ্র চট্টোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:কলকাতার পটভূমিতে উপন্যাস বিষয়শ্রেণী:বাংলা সাহিত্য বিষয়শ্রেণী:চলচ্চিত্রে গৃহীত ভারতীয় উপন্যাস
লুইস কিরান হল (; জন্ম: ৮ সেপ্টেম্বর ২০০৪; লুইস হল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।  ২০১৯ সালে, হল ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন লুইস কিরান হল ২০০৪ সালের ৮ই সেপ্টেম্বর তারিখে ইংল্যান্ডের স্লাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হল ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-১৯ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালে তিনি ইংল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ২১ ম্যাচে অংশগ্রহণ করে ২টি গোল করেছেন।  তথ্যসূত্র  বহিঃসংযোগ              বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
কামরূপী লোকগীত হল লোকসংগীতের জনপ্রিয় রূপ যা কামরূপী জনগোষ্টীর চিন্তা ও আবেগ প্রকাশ করে।Bīrendranātha Datta (1999), Folkloric Foragings in India's North-East, p.31. p.p.240 গানগুলি প্রাচীন কামরূপ থেকে উদ্ভুত। কামরূপী লোকগীতের ভাষা হল অসমীয়া ভাষার বিভিন্ন উপভাষা এবং পূর্বরূপ, যার মধ্যে রয়েছে আদি অসমীয়া, কামরূপী উপভাষা এবং প্রমিত অসমিয়া।  আসামের তিনটি প্রধান লোকগীতির ধারা - গোলাপরিয়া, ওজাপালির পাশাপাশি কামরূপী লোকগীত অন্যতম।  এটি সাধারণত আসামের বিভিন্ন গ্রামীণ উপজাতিদের লোকগীত।  ইতিহাস এই গানগুলি কামরূপ অঞ্চলের লোকেরা অনাদিকাল থেকে গেয়ে আসছে। এর পাশাপাশি প্রাত্যহিক কর্মকাণ্ডের সাথে যুক্ত গীতের বিভিন্ন ধারাও জনপ্রিয়। যেমন- বিয়ের গান, নাও খেলার (নৌকা বাইচ) গীত, মহা খেদা (মশা তাড়ানো) গীত, শিশুদের খেলার গীত, মাছ ধরার গীত, ঘুম পাড়ানোর গান এবং ফসল কাটার উত্সব গীত। গানগুলি বৈষ্ণব গানের এক শ্রেণীর দ্বারা যথেষ্ট প্রভাবিত এবং সাহিত্যিক এবং সঙ্গীত গুণে সর্বোচ্চ পরিশীলিত ও পরিমার্জিত; যদিও কামরূপী লোকগীতের নম্র দোলারা এবং খঞ্জরি ধারায় দারুণ জটিলতা আছে।Dhaneswar Kalita (1991), Traditional performances of South Kamrup, p.57, p.p82, Gian Pub. House কামরূপী লোকগীত বিভিন্ন বাদ্যযন্ত্রের ব্যবহারে সমৃদ্ধ।  আরও দেখুন  ভারতীয় লোক সঙ্গীত  ভারতীয় শাস্ত্রীয় সঙ্গীত  কামরূপী উপভাষা  কামরূপী প্রাকৃত  তথ্যসূত্র  বিষয়শ্রেণী:আসামের সঙ্গীত বিষয়শ্রেণী:ভারতীয় লোকসঙ্গীত বিষয়শ্রেণী:কামরূপী সংস্কৃতি বিষয়শ্রেণী:অসমীয়া লোকসাহিত্য
খড়্গ যাত্রা () নেপালের বান্দিপুরে পালিত একটি উৎসব। এটি দশইন উৎসবের সময় ঘটে। খড়্গ যাত্রায়, খড়্গ দেবী মন্দিরে একটি ধর্মীয় সেবা করা হয়। মগরা এবং বিহওয়াকর্মা সম্প্রদায় একটি পবিত্র তলোয়ার নিয়ে শহরে কুচকাওয়াজ করে, যা হিন্দু ভক্তরা পূজা করে।    তলোয়ারটি রাজা মুকুন্দ সেনের ছিল বলে ধারণা করা হয়।     তথ্যসূত্র   বিষয়শ্রেণী:নেপালের হিন্দু উৎসব